L'alcaldessa de Bétera rep a Vicente Ferré i el seu gos Galax després d'aconseguir classificar-se entre els 10 millors del món al Mundial d’Ensinistrament
Sin fecha

Vicente Ferré i el seu gos Galax han aconseguit estar entre els primers 10 classificats de l'ensinistrament mundial després de participar en el Campionat Mundial d'Ensinistrament WUSV celebrat a Dinamarca.

Hui l'alcaldessa de Bétera, Cristina Alemany, ha volgut rebre'ls i felicitar-los en persona per esta fita que situa Bétera al capdamunt d'esta disciplina.

Vicente Ferré ha volgut agrair a l'ajuntament tot el seu suport, ja que Galax té autorització per entrenar al Poliesportiu de Bétera a primera hora del matí, "aquest gos és com un atleta per la qual cosa porta una rutina d'entrenaments específica i necessita un espai com este per poder entrenar. Estem molt agraïts a l'alcaldessa per facilitar-nos l'entrada", ha explicat Vicent Ferré.